У пачатку красавіка Літаратурны музей Максіма Багдановіча і Інстытут сусветнай літаратуры імя А.М. Горкага Расійскай акадэміі навук падпісалі дамову аб супрацоўніцтве. Беларускі музей атрымаў высакаякасныя копіі лістоў з перапіскі, якую вёў Адам Багдановіч з Максімам Горкім, Кацярынай Пешкавай і Аляксандрай Волжынай з правам выкарыстоўваць іх у навукова-даследчай і выставачнай дзейнасці.